Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: 
Paragraph Index: 362

(1) a) A bejelentésben vagy a Hivatalhoz továbbított kérelemben előforduló, a védjegylajstromban, illetve a Hivatal által eszközölt bármely közzétételben megjelenő hiba kijavítása iránti kérelmet bármely Szerződő Fél elfogadja, ha azt a jogosult vagy képviselője aláírja, és megadja a vonatkozó lajstromozás lajstromszámát, a kijavítandó hibát és a bejegyzendő javítást. A kérelem benyújtására vonatkozó követelmények tekintetében egyetlen Szerződő Fél sem utasíthatja el a kérelmet, (i) ha a kérelmet papírhordozóra írva nyújtják be, amennyiben azt, a c) pont fenntartásával, a Végrehajtási Szabályzatban előírt űrlappal megegyező formában nyújtották be, (ii) ha a Szerződő Fél megengedi, hogy Hivatalához az értesítéseket telefaxon továbbítsák, és a kérelmet így továbbították, amennyiben az ilyen továbbításból származó papírmásolat, a c) pont fenntartásával, megegyezik az (i) alpontban említett kérelem űrlapjával.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes